Scott McKenzie

Scott McKenzie (* Philip Wallach Blondheim III; 10. január 1939 - † 18. august 2012) bol americký spevák a skladateľ. Známy sa stal vďaka svojmu hitu z roku 1967 a zároveň generačnú hymnu „San Francisco (Be Sure to Wear Flowers in Your Hair)“.

Živor a kariéra
Philip Wallach Blondheim III sa narodil v meste Jacksonville na Floride v roku 1939. Bol synom Philipa Wallacha Blondheima, Jr. a Dorothy Winifred Hudsonovej. Rodina sa však presťahovala do mesta Asheville v Severnej Karolíne, keď mal Philip len šesť mesiacov. Tam sa neskôr zoznámil s Johnom Phillipsom. V roku 1961 s ním a Dickom Weissmanom založili folkovú skupinu s názvom The Journeymen. Potom, ako sa stala v roku 1964 skupina The Beatles populárna, skupina The Journeymen zanikla. McKenzie a Weissman začali sólovú kariéru, kým Phillips založil skupinu The Mamas & the Papas spolu s Dennym Dohertym, Cassom Elliotom a Michelle Phillipsovou, pričom sa presťahoval do Kalifornie.

Phillips napísal a koprodukoval skladbu „San Francisco (Be Sure to Wear Flowers in Your Hair)“ pre Scotta McKenzieho. John Phillips hral v nahrávke na gitaru a štúdiový hudobník Gary L Coleman hral na orchestrálne zvony a zvonkohru. Basová linka v skladbe bola vytvorená hudobníkom Joem Osbornom, pričom na bicie hral Hal Blaine.

Skladba bola vydaná v USA ako singel dňa 13. mája 1967, násldne sa stala hitom, a dosiahla 4. miesto v americkom rebríčku Billboard Hot 100 a 2. miesto v kanadskom rebríčku časopisu RPM. V Spojenom kráľovstve sa singel umiestnil na 1. mieste. Celkovo sa predalo viac ako sedem miliónov kópií tohoto singlu.

Scott McKenzie zomrel dňa 18. augusta 2012 v Los Angeles. Od roku 2010 trpel Guillain–Barre syndrómom.

Diskografia
Albumy
RokAlbumBillboard 200Hudobné vydavateľstvo 1967 The Voice of Scott McKenzie 127 Ode Records 1970 Stained Glass Morning –

Single
RokNázovVrcholové pozícieHudobné vydavateľstvoB-stranaAlbum USA UK 1965 „Look in Your Eyes“ – – Capitol Records "All I Want Is You" „There Stands the Glass“ – – „Wipe the Tears (From Your Eyes)“ 1966 „No, No, No, No, No“ – – Epic Records „I Want to Be Alone“ The Voice of Scott McKenzie 1967 „San Francisco (Be Sure to Wear Flowers in Your Hair)“ 4 1 Ode Records „What's the Difference“ „Look in Your Eyes“ (opätovné vydanie) 111 – Capitol Records „All I Want Is You“ „Like an Old Time Movie“ 24 50 Ode Records „What’s the Difference - Chapter II“ 1968 „Holy Man“ 126 – „What’s the Difference (Chapter Three)“ 1970 „Going Home Again“ – – „Take a Moment“ Stained Glass Morning

Referencie

Zdroj

Kategória:Speváci USA
Kategória:Gitaristi USA
Kategória:Osobnosti z Jacksonvillu (Florida)